31.10.2022
RO
Jurnalul Oficial al Uniunii Europene
C 418/49
Concluziile Reclamanta solicită Tribunalului: — anularea deciziei atacate în măsura în care anulează decizia Diviziei de opoziție în temeiul concluziilor cuprinse la punctul 39 din decizia atacată potrivit cărora „în mod global, semnele [solicitantei și persoanei care a formulat opoziția] sunt similare”; — obligarea EUIPO la plata cheltuielilor de judecată efectuate de titular.
Motivul invocat — încălcarea articolului 8 alineatul (1) litera (b) din Regulamentul (UE) nr.
2017/1001 al Parlamentului European și al Consiliului și încălcarea jurisprudenței Curții de Justiție a Uniunii Europene.
Acțiune introdusă la 1 septembrie 2022 – Carmeuse Holding/Comisia (Cauza T-554/22) (2022/C 418/63) Limba de procedură: engleza Părțile Reclamantă: Carmeuse Holding SRL (Brașov, Romania) (reprezentanți: S. Olaru, R. Ionescu și R. Savin, avocați) Pârâtă: Comisia Europeană
Concluziile Reclamanta solicită Tribunalului: — conexarea prezentei cereri de anulare la cererea depusă de Carmeuse împotriva Deciziei Comisiei 2022/C 160/09 din 14 februarie 2022, care face obiectul cauzei T-385/22; — constatarea admisibilității și temeiniciei cererii; — anularea Deciziei Comisiei din 21 aprilie 2022 prin care administratorului central al Registrului de tranzacții al Uniunii Europene i se încredințează sarcina de a introduce în Registrul de tranzacții al Uniunii Europene modificările aduse tabelelor naționale de alocare pentru Bulgaria, Cehia, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Luxemburg, Ungaria, Țările de Jos, Austria, Polonia, Portugalia, România, Slovacia, Finlanda și Suedia (1) în măsura în care este stabilit un număr greșit de certificate gratuite care trebuie să fie alocate instalațiilor Valea Mare Pravat, Fieni și Chiscadaga ale reclamantei pentru anii 2021-2025 și reduce: — un număr de 5 444 de certificate gratuite pentru Carmeuse Holding SRL – instalația Valea Mare Pravat, situată în Valea Mare Pravat, Romania, ID 55 în Registrul Uniunii, pentru fiecare din anii 2021-2025; — un număr de 4 667 de certificate gratuite pentru Carmeuse Holding SRL – instalația Fieni, situată în Fieni, Romania, ID 56 în Registrul Uniunii pentru fiecare dintre anii 2021-2025; — un număr de 3 473 certificate gratuite pentru Carmeuse Holding SRL – instalația Chiscadaga, situată în Chiscadaga, Romania, ID 57 în Registrul Uniunii pentru fiecare din anii 2021-2025. — obligarea pârâtei la plata cheltuielilor de judecată efectuate de reclamantă în prezenta cauză; — luarea oricăror alte măsuri necesare pentru înfăptuirea justiției.